text: Rejsegilde for ny museumsbygning
  17 februar 2012 kl. 10.48
  I Vejle var der i dag rejsegilde på en ny afdeling for opbevaring af museumsgenstande.
  Center for Bevaring af Kulturarv er i gang med at opføre nye museums-magasiner for museerne i trekantområdet, Horsens og Assens.
  Byggeriet gør brug af den nyeste teknologi, der sikrer den rigtige temperatur for museumsgenstandene. 
  - Stedet skal opfylde det massive behov, der er, for at opbevare vores kulturarv på en fornuftig og hensigtsmæssig måde, så de ikke forfalder, siger Bent Bechmann, formand for bestyrelsen Center for bevaring af Kulturarv.
  